Àwọn Yorùba kò fi ọwọ́ yẹpẹrẹ mú ètò ìsọmọlórúkọ nítorí pé a ka orúkọ sí ǹnkan pàtàkì. Ọ̀pọ̀lọpọ̀ òwe àti àṣayàn ọ̀rọ̀ tí a máa ń lò ni ó fi bí orúkọ ti ṣe pàtàkì sí hàn. Fún àpẹẹrẹ bí a bá ní: ‘àpọ́nlé ni ìyá káà, kò sí ìyá kan ní káà tí kò ní orúkọ’, ohun tí a ń sọ ni pé kò sí ẹni tí kò ní orúkọ. Ẹni tí a bá fẹ́ pọ́nlé nìkan la lè dàpè tí a kò ní pẹ̀ é lórúkọ rẹ̀ pàtó. Ìṣòro púpọ̀ ni yóó wá bí ènìyàn kò bá ní orúkọ. A kò lè mọ bí máa pe ara ẹni tàbí bí a ó ti máa tọ́kasí ènìyàn kọ̀ọ̀kan bí ó bá jẹ́ pé a kò ní orúkọ ọ̀tọ̀ọ̀tọ̀. Nítorí náà, orúkọ wa la fi máa dá ara ẹni mọ̀. Bí ènìyàn bá jẹ́ méjì ni wọ́n le lo ‘ìwọ’ fún ara wọn tí ẹni a lò ó fún yóò fi mọ̀ pé òun ni à ń bá wí. Bí a bá lo ‘ìwọ’ láti tọ́ka sí ẹnìkan nínú ọ̀pọ̀ ènìyàn, ẹni tí à ń báwí kò lè mọ ara rẹ̀ nítorí pé ‘ìwọ’ tọ́ka sí ẹni kọ̀ọ̀kan wọn ni.
Awon Yoruba ko fi owo yepere mu eto isomoloruko nitori pe a ka oruko si nnkan pataki. Opolopo owe ati asayan oro ti a maa n lo ni o fi bi oruko ti se pataki si han. Fun apeere bi a ba ni: ‘aponle ni iya kaa, ko si iya kan ni kaa ti ko ni oruko’, ohun ti a n so ni pe ko si eni ti ko ni oruko. Eni ti a ba fe ponle nikan la le dape ti a ko ni pe e loruko re pato. Isoro pupo ni yoo wa bi eniyan ko ba ni oruko. A ko le mo bi maa pe ara eni tabi bi a o ti maa tokasi eniyan kookan bi o ba je pe a ko ni oruko otooto. Nitori naa, oruko wa la fi maa da ara eni mo. Bi eniyan ba je meji ni won le lo ‘iwo’ fun ara won ti eni a lo o fun yoo fi mo pe oun ni a n ba wi. Bi a ba lo ‘iwo’ lati toka si enikan ninu opo eniyan, eni ti a n bawi ko le mo ara re nitori pe ‘iwo’ toka si eni kookan won ni.